À la Bourse

À la Bourse war e bekannt Kleedergeschäft an der Stad Lëtzebuerg; et louch um Roude Pëtz, um Eck vun der Groussgaass an dem Gruef.

 Geschicht 
Dat Gebai, dat haut nach besteet, gouf 1934 no de Pläng vum Architekt Léon Leclerc gebaut. Zur selwechter Zäit goufen am Gruef och nach aner modernistesch Geschäftshaiser (Jenny Grünstein, 1932 a Sternberg, 1935) opgeriicht; dëst huet et erlaabt d'Rue du Fossé méi breet ze maachen a sou der Regierung hir Iddi ze verwierkleche fir eng Verbindung tëscht dem Garer Quartier an dem Eecher Bierg unzeleeën.

Wärend dem 2. Weltkrich gouf d'Geschäft vum däitsche Besatzer confisquéiert an "Zur Börse" ëmgenanntRenée Wagener: "Vom Wanderhandel zum Kaufhaus - Die jüdischen Geschäftsleute in und um die Stadt Luxemburg" (PDF), 2013, an ons stad Nr. 103..

De Buttek huet Enn 2012 seng Dieren definitiv zou gemaach; deemools hu 16 Employéen hir Aarbecht verluerPlan social signé pour les salariés du magasin „A la Bourse“ op dem Internetsite vum OGBL, fir d'lescht gekuckt de 15. Februar 2015. D'Gebai ass duerno komplett renovéiert ginn an en neit Geschäft, eng Filial vun enger internationaler Kleeder-Chaîne, huet am Summer 2014 Ouverture gefeiert. D'Nimm vun den Enseignen hunn duerno nach e puermol, gewiesselt.

Den 29. November 2012 gouf et op d'Lëscht vum Zousazinventaire vun den nationale Monumenter klasséiert.

 Literatur 
 Christian Aschman, Joanna Grodecki, Robert L. Philippart, 2013. Lëtzebuerg moderne: Liebeserklärung an die Hauptstadt. Édition Maison Moderne, S. 16-17. ISBN 978-99959-33-07-4. 

Kuckt och
 Lëscht vun den nationale Monumenter an der Gemeng Lëtzebuerg

 Um Spaweck 

Bourse
Kategorie:Uewerstad
Kategorie:Bauwierker 1934
Kategorie:Klasséiert Monumenter an der Gemeng Lëtzebuerg